
Общи Условия за ползване на услугата “My Car“
в сила от 30 април 2018г. (« ОУ »)
1. ПРЕДМЕТ НА УСЛУГАТА “My Car“
Настоящите OУ описват условията, при които Доставчикът се задължава да осигури на Клиента неограничен достъп, в рамките на срок от дванадесет (12) месеца от сключване на договор за предоставяне на услугата "My Car", и в зависимост от избрания пакет, до съдействие от Доставчика за : 
1. извършване на диагностика и ремонтни дейности по автомобила на Клиента ;
1. почистване и измиване на автомобила на Клиента;
1. смяна на гуми на автомобила на Клиента;
1. извършване на Годишен Технически Преглед на автомобила на Клиента;
1. регистрирането и завеждането на всички настъпили щети по автомобила на Клиента към застрахователната компания, към  която последният има сключена застраховка Автокаско, и възможност за застраховане на автомобила на Клиента ;
1. предоставяне на кола под наем ;
1. предоставяне на пътна помощ.
В рамките на услугата MyCar, Доставчикът може да вземе автомобила на Клиента от посочено от него място, да го закара до търговеца на избраната от Клиента услуга и да го върне на посочено от Клиента място, след извършване на услугата.
Услугата MyCar е достъпна в рамките на град София. 

1. ДАННИ ЗА ДОСТАВЧИКА НА УСЛУГАТА “My Car“
Наименование на Доставчика: Май Кар Сълюшънс ООД, ЕИК 204438304
Седалище и адрес на управление: гр. София 1164, р-н Лозенец, улица Галичица 44, ап.4
Управител : Иван Веселинов Стоянов
Предмет на дейност : автомобилна администрация
Уеб сайт: http://pickMyCar.bg/
Данни за кореспонденция: гр. София, 1164, р-н Лозенец, тел.:  0700 20 399
				
наричан за кратко в рамките на тези ОУ « Доставчик »


1. ПАКЕТИ И ЦЕНИ НА УСЛУГАТА
Услугата My Car се предлага в три различни пакета. Пакетът се закупува от Клиента за целия срок на договора, като могат да се добавят допълнителни услуги, спрямо условията изброени по-долу.

1. Икономичен пакет : 
Включва карта, позволяваща на Клиента да използва електронната сервизна книжка и договорените отстъпки в цялата партньорска мрежа на “My Car” + 6 услуги “PICK AND DROP” услуги
Цена – 180лв.

1. Бизнес пакет :
Включва карта, позволяваща на Клиента да използва електронната сервизна книжка и договорените отстъпки в цялата партньорска мрежа на “My Car” + 12 услуги “PICK AND DROP” услуги
Цена - 240лв.







1. Неограничен пакет:
Включва карта, позволяваща на Клиента да използва електронната сервизна книжка и договорените отстъпки в цялата партньорска мрежа на “My Car” + неограничен брой “PICK AND DROP” услуги
Цена - 360 лв.

Към закупените пакети, могат да се добавят допълнителни услуги, както следва : 

Единично закупуване на “PICKANDDROP” – 40лв.
Пакетно закупуване на “PICKANDDROP” – 5услуги   - 175лв.

Цената на услугата MyCar е без ДДС и включва, в зависимост от избрания пакет, използване на електронната сервизна книжка на MyCar, използване на предоставените отстъпки в партньорската мрежа на MyCar и определен брой услуги "PICKANDDROP », но не и цената на самата услуга, предоставена в партньорската мрежа, която се заплаща допълнително на Доставчика при предаване на автомобила преди или след извършване на услугата и срещу издадена фактура или касов бон.

1. ПРЕДОСТАВЯНЕ НА УСЛУГАТА
Клиентът се съгласява, че за предоставянето на услугата MyCar от Доставчика е необходимо да си направи профил в уеб сайта http://pickMyCar.bg/, след което ще получи индивидуален идентификационен номер на карта за ползване на услугата .
Чрез платформата на сайта, Клиентът може да заявява използването на конкретна услуга при конкретен търговец от списъка с търговски партнъори на Доставчика, както и да избере време и място за предаване на автомобила на Доставчика във връзка с извършването на услугата. 
Клиентът се задължава да предостави на Доставчика необходимата информация, документи и съдействие за извършване на услугата. 
Клиентът се съгласява, че за извършване на всички услуги, минималният брой необходими документи, които трябва да представи на Доставчика, заедно с автомобила, са както следва : 
1. Полица за гражданска отговорност на автомобила, 
1. Голям и малък талон на автомобила. 
1. Контролен талон за извършен Годишен Технически Преглед
За услугата Годишен технически преглед на автомобила, освен минималният брой документи, посочени по-горе, е необходимо да се предостави също : 
1. Документ за платен пътен данък на автомобила.
За регистриране на щета по автомобила, освен минималният брой документи посочени по-горе, Клиентът трябва да предостави също: 
1. Полица Автокаско,
1. квитанции  за платени вноски по полица Автокаско,
1. протокол от първоначален оглед при сключване на застраховка Автокаско,
1. Контролен талон за извършен Годишен технически преглед на автомобила,
1. Талон на Автомобила,
1. Копие от шофьорска книжка,
1. копие от контролен талон към шофьорска книжка,
1. банкова сметка на собственика на автомобила по талон или упълномощен + нотариално заверено пълномощно. 

В определени случаи, към горепосочените документи трябва да се добавят : 

1. В случай на ПТП : 
1. двустранен протокол за ПТП
1. Протокол за ПТП от КАТ




1. В случай на пожарили умишлен палеж : 

1. Служебна бележка от Пожарната 
1. Служебна бележка от Полицията

1. В случай на природно бедстсвие :
1. Служебна бележка от ХМС

1. В случай на злоумишлени действия на трети лица : 
1. Служебна бележка от Полицията

В случай, че търговецът, избран от Клиента изисква допълнителни документи за извършване на услугата, Доставчикът ще се свърже незабавно с Клиента, за да го информира и да организира предоставянето на въпросните необходими документи в най-кратък срок. 

При настъпване на щета на автомобила, Клиентът се задължава : 
1. да се обади незабавно на Контактния център на MyCar, за да регистрира щетата и за да получи необходимите инструкции.Телефонът, на който Клиентът може да регистрира щетата е: 0700 20 399 ; 

1. да уведоми в законовия срок застрахователя, при който има сключена полица Автокаско, за настъпилото събитие. За тази цел, Клиентът трябва да се обади предварително на Контактния център на MyCar за инструкции при попълване на уведомление за щета  и за подготвяне на необходимите документи за регистрация на щета ; 

1. в случай на застрахователно събитие, да регистрира щетата на национален телефон 112 и да получи номер от КАТ ; 

1. да попълни пълномощно, чрез което позволява на Доставчика да извършва всички необходими действия за регистриране, завеждане и проследяване на обработка на настъпила щета. 
При несъответсвие по предоставяне на услугата по извозване на автомобила съгласно заявката направена от Клиента, което се дължи на виновно действие от страна на Доставчика, Клиентът има право да направи рекламация пред Доставчика до 14 дни от откриване на въпросното несъответствие.
В случай на основателна рекламация, Доставчикът се задължава да предостави заявената услуга в срок до един месец от получаването й.
Всички рекламации за услуги, предоставени от търговските партньори на Доставчика, трябва да се предявят към съответните търговски партньори по  установения от тях ред.
1. ПОЛИТИКА ЗА ЗАЩИТА НА ЛИЧНИТЕ ДАННИ 
В рамките на регистрацията за осъществяване на услугите MyCar, Клиентът предоставя свои лични данни, които попадат под специален режим на защита по смисъла на Закона за Защита на Личните Данни (ЗЗЛД).
Доставчикът се задължава да обработва личните данни, предоставени от Клиента, съгласно условията на чл.2, ал.2, т.2 от ЗЗЛД.
С приемането на настоящите ОУ Клиентът потвърждава че :
· е информиран, че въпросните лични данни се предоставят доброволно и че евентуален отказ от негова страна да предоставя лични данни би означавал отказ да встъпи в договорни отношения с Доставчика на услугите MyCar. 
· е информиран, че целите на събиране на лични данни са осъществяване на правата и задълженията на страните в рамките на предоставяне на услугите MyCar.
· е информиран, че по силата на Глава пета от ЗЗЛД, има право на достъп до отнасящите се за него лични данни и може да получи предвидената от ЗЗЛД информация относно вида на обработваните данни, целите на тяхното обработване и техните получатели.
· е информиранче има право въпросните лични данни да бъдат заличени, коригирани и блокирани, в слуай че обработването им не отговаря на изискванията на ЗЗЛД. 


Клиентът дава изричното си съгласие, по смисъла на чл. 4, ал. 1 от ЗЗЛД, на Май Кар Сълюшънс в качеството й на аминистратор на лични данни
· съхранява, обработва и използва предоставените от него лични данни, както и данните, които евентуално ще предоставя в бъдеще, за целите на извършване на услугите MyCar 
· предоставя личните му данни на трети лица когато това е необходимо за реализиране на моите права и интереси като Клиент на услугите MyCar, както и когато това е необходимо за реализиране на законните права и интереси на Май Кар Сълюшънсили когато това се изисква по закон.

1. ЗАПОЗНАВАНЕ, ИЗМЕНЕНИЕ И ДОСТЪП ДО ОУ
Клиентът декларира, че е запознат с настоящите ОУ, съгласен е с тяхното съдържание и се задължава безусловно да ги спазва. 
Клиентът се задължава да не използва услугата MyCar в противоречие с приложимото законодателство. 
Настоящите ОУ могат да бъдат изменяни от Доставчика, за което последният ще уведоми по подходящ начин и своевременно всички Клиенти на услугата.


Доставчикът и Клиентът се съгласяват, че всяко допълване и изменение на тези ОУ ще има действие спрямо Клиента след изричното му уведомяване от Доставчика.

Клиентът се съгласява, че всички изявления на Доставчика, във връзка с изменението на тези ОУ ще бъдат изпращани на адреса на електронната поща, посочена от Клиента в договора, сключен между страните. Клиентът се съгласява, че електронните писма, изпратени по реда на този член не е необходимо да бъдат подписани с електронен подпис, за да имат действие спрямо него.

1. ОТГОВОРНОСТИ

Доставчикът не носи отговорност за вреди, които нямат пряка връзка с предоставянето на услугата My Car. 

Във всички останали случаи, Доставчикът носи отговорност единствено и само, ако такава е предвидена в действащ закон.

1. ДРУГИ УСЛОВИЯ

Евентуалната недействителност на някоя от разпоредбите на тези ОУ няма да води до недействителност на останалите разпоредби в тях.

За всички въпроси, свързани с тълкуването и прилагането на настоящите ОУ,или относно неуредени в тях въпроси, ще се прилагат законите на Република България.

Всички спорове между страните по тези ОУ ще бъдат разрешавани от компетентния български съд.

Настоящите ОУ влизат в сила за всички ползватели на MyCar на 30.04.2018 г.

